《纸帐》
唐代·徐夤

几笑文园四壁空，避寒深入剡藤中。误悬谢守澄江练，

自宿嫦娥白兔宫。几叠玉山开洞壑，半岩春雾结房栊。

针罗截锦饶君侈，争及蒙茸暖避风。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。